Diari Oficial de la Generalitat Valenciana


Sumari del DOGV 9309, del 30-03-2022 (2022/2684)

RESOLUCIÓ de 21 de març de 2022, de la consellera de Sanitat Universal i Salut Pública, per la qual s'estableix un programa específic dels que s'estableixen en el Programa especial de productivitat per a la prestació de mòduls addicionals de reforç en els equips d'Atenció Primària, en 2022, aprovat per l' Acord de 21 de gener de 2022, del Consell.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9309

Data del DOGV
:   30-03-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/2684


Data del document
:   21-03-2022

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * productivitat del treball
    * productivitat
    * concurs administratiu
    * personal sanitari

RESOLUCIÓ de 21 de març de 2022, de la consellera de Sanitat Universal i Salut Pública, per la qual s'estableix un programa específic dels que s'estableixen en el Programa especial de productivitat per a la prestació de mòduls addicionals de reforç en els equips d'Atenció Primària, en 2022, aprovat per l' Acord de 21 de gener de 2022, del Consell.  
 [2022/2684]  
Antecedents i fonaments de dret  
Amb data 21 de gener de 2022, s'aprovà l'Acord del Consell, del Programa especial de productivitat per a la prestació de mòduls addicionals de reforç en els equips d'Atenció Primària, en 2022, publicat en el DOGV de 4 de febrer de 2022.  
Tal com s'indica en l'acord esmentat, en l'apartat b del punt quart: «Es podran oferir mòduls de la mateixa duració i en el nombre necessari per a resoldre la sobrecàrrega assistencial sobrevinguda específicament per les tasques a realitzar per AP per al control de la covid-19 (de 18 a 20 primeres consultes, o de 25 a 30 successives o finals per a mòduls de 5 hores) o per a programes específics establits per la Conselleria de Sanitat Universal i Salut Pública, per a cadascun dels quals s'establirà el nombre de consultes o d'activitat concreta per mòdul i se n'informarà els departaments i la part social.»  
  
En la situació actual, a conseqüència de la guerra a Ucraïna, s'està produint, sobretot en algunes zones geogràfiques de la Comunitat Valenciana, un increment elevat de la demanda en els equips d'Atenció Primària per part de les persones refugiades, tant en els centres educatius, punts de vacunació, com en els mateixos centres sanitaris, la qual cosa fa necessari que s'establisca un programa especial per a atendre la demanda sobrevinguda al personal d'atenció primària de la Conselleria de Sanitat Universal i Salut Pública.  
Per tot el que s'ha indicat, i amb la finalitat de donar solució a la problemàtica plantejada, i en virtut de les competències que m'atribueix el Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, modificat pel Decret 184/2020, de 13 de novembre; i el Decret 185/2020, de 16 de novembre, de 2020, del Consell, d'aprovació del Reglament orgànic i funcional de la Conselleria de Sanitat Universal i Salut Pública, resolc:  
  
Primer. Objecte  
La present resolució té per objecte:  
1. Establir un programa específic dins del Programa especial de productivitat per a la prestació de mòduls addicionals de reforç en els equips d'Atenció Primària, en 2022, aprovat per l'Acord del Consell de 21 de gener de 2022.  
2. Concretar aquest programa en la realització de mòduls per a l'atenció sanitària, a raó de 12-15 consultes cada 2,5 hores, en l'assistència als refugiats ucraïnesos.  
  
Segon. Efectes  
Aquesta resolució tindrà efectes des del 14 de març de 2022, i mentre dure la situació excepcional descrita.  
  
Tercer. Publicació  
Aquesta resolució es publicarà en el Diari Oficial de la Generalitat Valenciana.  
  
València, 21 de març de 2022.- La consellera de Sanitat Universal i Salut Pública: Ana Barceló Chico.